text: Beboerforeningen i Ravnstrup stillede tirsdag aften 15 cykler op langs med vejen gennem byen. Der er ikke langt mellem de to byskilte, og mange bilister er ikke flinke nok til at lette på speederen, mener beboerforeningens formand Bjarne Brinkmann Sørensen. Det har de små cykler hjulpet på. - Det er som om, at bilisterne får øje på den første cykel, og når de sår ser de næste, sænker de farten, siger han. Idéen får også opbakning fra politisk side.- Jeg kører selv igennem Ravnstrup næsten hver dag og har bemærket cyklerne. Det er en fin kampagne og en øjenåbner, som vi nok har brug for, siger Karsten Frederiksen (Kons), som er formand for teknisk udvalg i Brønderslev Kommune.
summary: I landsbyen Ravnstrup står der små cykler langs vejen for at få bilisterne til at lette på speederen.